Document ID: /roh_data/filtered/Bilingualer_Corpus_interleaved-it-rm.jsonl.gz/1669

This is a text translated from Italian to Rumantsch Grischun.
Monitoraggio congiunturale grigionese: lieve miglioramento della situazione nel settore industriale, in generale le previsioni rimangono però moderate

Anche nei Grigioni si manifestano sempre di più i segnali di una ripresa economica, anche se, come previsto, con un certo ritardo. Soprattutto il settore industriale grigionese si esprime di nuovo in modo relativamente ottimistico riguardo al proprio futuro a medio termine. In generale permangono tuttavia molte insicurezze, cosa che rende relativamente difficile una previsione per l'economia nazionale. Nell'insieme, per il 2010 ci si attende quindi uno sviluppo economico stagnante. Questo è quanto emerge dall'attuale monitoraggio congiunturale grigionese.

Anche nel terzo trimestre 2009, il commercio grigionese con l'estero è risultato nettamente più debole rispetto all'anno precedente. I cali registrati nelle importazioni e nelle esportazioni non sono però più così drammatici come quelli del primo semestre. Analogamente a quella svizzera, nella scorsa estate anche la congiuntura industriale grigionese ha raggiunto il punto più basso, ma il numero degli incarichi rimane contenuto. Anche nel terzo trimestre la produzione è di nuovo stata leggermente ridotta. Per i prossimi mesi, le imprese prevedono però un aumento delle ordinazioni, di modo che la produzione può venire gradualmente intensificata in un numero maggiore di imprese. Tuttavia, gli incrementi continuano ad essere caratterizzati da fattori imponderabili e proprio nell'industria d'esportazione essi dipendono fortemente da fattori difficilmente influenzabili come la politica monetaria o quella fiscale.

L'edilizia grigionese ha per contro avuto un semestre estivo soddisfacente: anche nel terzo trimestre, sia gli impresari-costruttori interpellati che la Società degli impresari-costruttori forniscono un quadro perlopiù positivo della stagione che volge al termine. Nonostante uno sviluppo nel complesso solido non si prevede che a medio termine l'edilizia grigionese possa mantenere l'elevato livello degli scorsi anni; secondo gli analisti, nel 2010 si assisterà a un leggero ridimensionamento, quale conseguenza della crisi economica. Questa previsione viene confermata dalle aspettative delle imprese edili relative agli incarichi.

Anche il settore alberghiero e della ristorazione grigionese ha registrato frequenze soddisfacenti nella stagione estiva: rispetto all'estate record del 2008 la richiesta è diminuita in misura meno forte di quanto ci si aspettava ancora in primavera. Nel periodo d'osservazione, il settore alberghiero ha registrato perfino il secondo numero più alto di pernottamenti degli ultimi nove anni. Nel complesso, la grande maggioranza degli esercizi interpellati ritiene infatti perlomeno soddisfacente lo stato attuale dei propri affari. Il numero inferiore di prenotazioni e il clima di consumo piuttosto contenuto sminuiscono attualmente la fiducia per il prossimo inverno del settore fortemente dipendente dalla congiuntura; gli effetti della crisi si dovrebbero risentire ancora fino alla prossima estate.

In autunno, meno clienti e una situazione di reddito leggermente meno favorevole hanno fatto risentire della recessione anche il commercio al dettaglio e per i prossimi mesi ci si attendono ora cifre d'affari perlopiù stagnanti.

Con il 2,1% il tasso di disoccupazione nei Grigioni rimane relativamente basso anche alla fine di ottobre, nel 2010 la progressiva eccedenza di offerte di posti di lavoro esplicherà i suoi effetti per un determinato periodo anche nei Grigioni, la situazione rimane comunque tesa.

Nell'insieme le prospettive economiche per il 2010 sono quindi contrastanti: a una timida ripresa nel settore industriale si oppongono aspettative piuttosto contenute nei rami chiave, ossia nel settore alberghiero e della ristorazione e nell'edilizia. Sarebbero necessari ulteriori sviluppi positivi affinché si possa di nuovo registrare una crescita del prodotto interno lordo cantonale già nel prossimo anno.

L'attuale monitoraggio congiunturale grigionese con informazioni più dettagliate può essere scaricato dalla homepage dell'Ufficio dell'economia e del turismo:

www.awt.gr.ch

(Attualità).

Persona di riferimento:

Patrick Casanova, Ufficio dell'economia e del turismo, tel. 081 257 23 74

Organo: Ufficio dell'economia e del turismo

Fonte: it Ufficio dell'economia e del turismo

18.11.2009
Monitoring da la conjunctura grischuna: la situaziun da l'industria sa meglierescha levamain, en general restan las perspectivas dentant modestas

Pli e pli sa mussan er en il Grischun indizis per ina recreaziun da l'economia, schebain er – sco spetgà – cun retard. Cunzunt l'industria grischuna è puspè optimistica areguard ses avegnir a media vista. En general datti dentant bleras intschertezzas, uschia ch'igl è pli grev da far prognosas per l'economia grischuna. L'onn 2010 vegni perquai fatg quint tut en tut cun ina stagnaziun dal svilup economic. A questas conclusiuns maina il monitoring actual da la conjunctura grischuna.

Er il terz quartal da l'onn 2009 è il commerzi grischun cun l'exteriur stà cleramain pli flaivel cumpareglià cun l'onn precedent. Las reducziuns en quai che reguarda l'import e l'export n'èn dentant betg sa mussadas uschè drasticas sco quellas en l'emprim semester da l'onn 2009. La stad passada ha la conjunctura da l'industria grischuna – tuttina sco quella da la Svizra – cuntanschì il fund da la val. Il volumen da las incumbensas è dentant anc adina sin in nivel bass. Er en il terz quartal è la producziun anc ina giada vegnida reducida levamain. Ils proxims mais fan las interpresas dentant quint cun in augment dal dumber da las empustaziuns. Uschia po er la producziun vegnir augmentada plaunsieu en moda pli generala. Ils augments èn dentant colliads vinavant cun intschertezzas ed els èn – en quai che reguarda l'industria d'export – fermamain dependents da facturs ch'ins na po strusch influenzar, sco la politica monetara u fiscala.

La branscha grischuna da construcziun guarda enavos sin in semester da stad cuntentaivel. Tant las impressarias ed ils impressaris sco er la societad grischuna da las impressarias constructuras e dals impressaris constructurs han dà – er en il terz quartal – in maletg per gronda part positiv da la stagiun currenta. Malgrà in svilup general vinavant robust na poi betg vegnir fatg quint cun ina stagnaziun da la branscha grischuna da construcziun en media vista sin il nivel aut dals ultims onns. Tenor analistas ed analists vegni a dar l'onn 2010 – suenter la crisa economica – in lev redimensiunament. Las aspectativas da las interpresas da construcziun areguard las incumbensas conferman questa valitaziun.

Medemamain ha la gastronomia grischuna pudì s'allegrar d'in dumber da clientella cuntentaivel la stagiun da stad passada. Cumpareglià cun la stad da record 2008 è la dumonda sa reducida main ferm che presumà la primavaira. En la perioda d'observaziun ha l'hotellaria registrà il segund grond dumber da pernottaziuns dals ultims nov onns. La gronda part dals manaschis interrogads ha valità la situaziun actuala da lavur sco en general almain cuntentaivla. In dumber da reservaziuns pli pitschen sco er ina luna da cumpra plitost modesta reduceschan actualmain per il proxim enviern in pau la confidenza da la branscha ch'è fermamain dependenta da la conjunctura. Las consequenzas da la crisa vegnan a sa mussar anc fin la proxima stad.

Pli pauca clientella sco er ina situaziun da rendita in pau mendra l'atun han fatg sentir la recessiun er il commerzi en detagl. Ils proxims mais vegni fatg quint per gronda part cun ina stagnaziun da las svieutas.

La quota da dischoccupaziun en il Grischun è cun 2.1% la fin da l'october anc adina relativamain bassa. Il surpli da la purschida da lavur vegn dentant a sa stabilir l'onn 2010 er anc en il Grischun per in mument, la situaziun resta critica.

Las perspectivas economicas per l'onn 2010 n'èn tut en tut betg unitaras. Ad in progress economic precaut da l'industria s'opponan aspectativas plitost moderadas en las branschas principalas da la gastronomia e da l'economia da construcziun. Ulteriurs svilups positivs fissan necessaris, per ch'il product chantunal brut pudess registrar gia l'onn proxim in creschament.

Il monitoring actual da la conjunctura grischuna cun infurmaziuns pli detagliadas pudais Vus consultar e chargiar giu da la pagina d'internet da l'uffizi per economia e turissem

www.awt.gr.ch

(rumantsch/actualitads).

Infurmaziuns:

Patrick Casanova, uffizi per economia e turissem, tel. 081 257 23 74

Gremi: uffizi per economia e turissem

Funtauna: rg uffizi per economia e turissem

18.11.2009